《新妇石碛》
明代·岑一麒

娥眉蝉鬓巧妆新，终日无聊傍海滨。鹭下顶头为玉钿，风来水上作佳宾。

一身天地烟霞老，满目江帆草木春。只恐波澜西涨后，凭谁为尔洗苔痕。

作者简介：岑一麒，字兆祥。封川（今广东封开县）人。明神宗万历十九年（一五九一）贡生。授平远司训。丁忧报阕。补本府司训。秩满，擢电白教谕。明方尚祖修、清胡璿续修康熙《封川县志》卷一八有传。